अब ५४ विभाग अन्तर्गतका कार्यालयहरू पनि केन्द्रमै रहने छन् । अब संघमा ४५ हजार ८१५ कर्मचारी रहने छन् । संघीय मामिला तथा सामान्य प्रशासन मन्त्रालयका प्रवक्ता सुरेश अधिकारी यो संख्या अझै बढ्न सक्ने बताउँछन् । उनका अनुसार, प्रदेशमा १६ हजार ५७० र स्थानीय तहमा ५७ हजार ६९० कर्मचारी प्रस्ताव गरिएको छ । दाहाल संयोजक रहेको समितिले, संघमा ३० हजार, प्रदेशमा २१ हजार र स्थानीय तहमा ६० हजार कर्मचारी राख्न सिफारिश गरेको थियो ।
